Diari Oficial de la Generalitat Valenciana


Sumario DOGV 2931, del 17-02-1997 (1997/896268)

RESOLUCIÓN de 3 de enero de 1997, del conseller de Obras Públicas, Urbanismo y Transportes, relativa a la modificación puntual nº 17 del PGOU de Orihuela.
----------------------------------------------------------------------------------------------------------------------------------------------------------

### Datos del documento

Número DOGV
:   2931

Fecha DOGV
:   17-02-1997

Sección del DOGV
:   OTRAS DISPOSICIONES

Número del documento
:   1997/896268


Fecha del documento
:   03-01-1997

Organismo emisor
:   Conselleria de Obras Públicas,Urbanismo y Transportes

Tipo de documento
:   Resolución

Corrección de errores

RESOLUCIÓ de 3 de gener de 1997, del conseller d'Obres Públiques, Urbanisme i Transports, relativa a la modificació puntual núm. 17 del PGOU d'Orihuela.  
Vist l'expedient relatiu al projecte de modificació puntual núm. 17 del Pla General d'Ordenació Urbana d'Orihuela (Alacant), i de conformitat amb els següents;  
Antecedents de fet  
Primer  
L'Ajuntament d'Orihuela, en sessió plenària de 25 d'abril de 1995, en va acordar l'aprovació provisional, després de complir els tràmits d'exposició pública mitjançant anuncis apareguts en el Diari Oficial de la Generalitat Valenciana, de 5 de desembre de 1995, i en un dels diaris de més difusió provincial, de data 16 de novembre de 1995, durant el qual no s'hi van presentar al·legacions.  
Segon  
La documentació està integrada per memòria informativa i justificativa, plànols d'informació i d'ordenació. Així mateix, consta en l'expedient informe de la Confederació Hidrogràfica del Segura, de data 23 d'octubre de 1996, en sentit favorable, amb la indicació expressa de subjecció de les obres i les edificacions al règim d'autoritzacions previst en el Reglament de Domini Públic Hidràulic.  
Tercer  
La Comissió Territorial d'Urbanisme d'Alacant, reunida en sessió de 26 de novembre de 1996, va informar favorablement l'aprovació definitiva de aquesta modificació del PGOU d'Orihuela.  
Fonament de dret  
Primer  
Respecte al procediment, en aquest cas, s'han observat les prescripcions legalment establertes per a les modificacions de plans generals d'aquesta índole, que estan constituïdes pels articles 38 i següents per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Igualment, s'han sol·licitat els diferents informes preceptius.  
Segon  
Quant al fons de l'assumpte, aquest expedient té per objecte la modificació de les alineacions i del traçat viari en dues àrees del sol urbà del municipi d'Oriola :  
- Al carrer del bisbe Rocamora i al carrer de les Parades, i aquesta amb el carrer porticat del Riu, paral·lela i límit amb el riu Segura, on l'existència de desnivells entre els tres carrers mencionats, i atès que el traçat dels passatges de 4 metres d'amplària previstos en el PGOU que els enllacen, no discorren per límits de propietats, sinó que creuen per dins de l'edificació de forma aleatòria, es proposa que aquests canvien de lloc i que es convertisquen en carrers escalonats amb una amplària de 2,5 metres.  
- Es proposa un reajustament d'alineacions en el tram corresponent al pont de Llevant i la passarel·la dels Arcs, a la façana al riu Segura, atesa la disfunció existent entre les alineacions reals amb les alineacions proposades pel PGOU a la zona.  
Tercer  
De conformitat amb el que disposa l'article 40.2 de la LRAU, no s'observen objeccions ni impediments legals que obstaculitzen l'aprovació definitiva de aquesta modificació del PGOU d'Oriola.  
Quart  
El conseller d'Obres Públiques, Urbanisme i Transports és competent per a la resolució definitiva d'aquest expedient, amb l'informe previ de la Comissió Territorial d'Urbanisme d'Alacant, segons l'article 38.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 6.d) del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.  
Vistos els preceptes legals citats i la resta de general i pertinent aplicació, resolc:  
Aprovar definitivament la modificació núm. 17 del Pla General d'Ordenació Urbana d'Oriola.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació n'excusa la notificació individualitzada.  
Contra aquesta resolució, que posa fi a la via administrativa, es podrà interposar recurs contenciós administratiu, davant de la sala del contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o publicació d'aquesta.  
Per a la interposició del recurs esmentat serà requisit imprescindible que, amb caràcter previ, el recurrent en comunique a aquest òrgan la interposició, de conformitat amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa, i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que es puga exercir qualsevol altre recurs que s'estime oportú.  
València 3 de gener de 1997.- El conseller d'Obres Públiques, Urbanisme i Transports: Luis Fernando Cartagena Travesedo.